Harija Potera septītā grāmata - Vikipēdija

# Harija Potera septītā grāmata

### Vikipēdijas raksts

Harry Potter and the Deathly Hallows (latviskojums vēl nav zināms) būs septītā grāmata Džoannas Ketlīnas Roulingas grāmatu sērijā "Harijs Poters". Autore paziņojusi, ka patlaban neplāno turpināt šo sēriju, tātad šī, visticamākais, būs pēdējā grāmata par Hariju Poteru. Grāmata pašlaik vēl nav pabeigta un varētu iznākt 2007. gada vasarā.

## [izmainīt šo sadaļu] Grāmatas saturs

Pamtojoties uz autores izteikumiem un faktiem no iepriekšējajām grāmatām tiek izteikti dažādi minējumi par grāmatas saturu.

### [izmainīt šo sadaļu] Iepriekšējo grāmatu notikumi

Uzmanību! Turpmākajā šīs sadaļas tekstā var tikt atklāti nozīmīgi grāmatas sižeta pavērsieni!

Līdz šim katrā grāmatā aprakstīts viens mācību gads, ko Harijs Poters mācās Cūkkārpas Raganības un burvestību arodskolā, lielākā daļa grāmatu darbības notiek skolā, izņemot vasaras brīvlaiku, kurš parasti tiek aprakstīts grāmatas sākumā - to Harijs pavada mātes māsas ģimenē ar kuru viņam ir ļoti sliktas attiecības. Sērijas sižeta pamatā ir galvenā varoņa un viņa draugu Rona Vīzlija un Hermiones Greindžeres cīņa pret ļauno burvi Voldemortu, kurš nogalināja Harija vecākus, kad viņam bija apmēram gads, un viņa sekotājiem. Tiek uzskatīts, ka Harijs ir vienīgais izredzētais, kurš spēj pieveikt Voldemortu. Iepriekšējajā sērijas grāmatā "Harijs Poters un jauktasiņu princis" izrādījās, ka Voldemorts sadalījis savu dvēseli un noslēpis dažādos priekšmetos jeb horkrustos. Sestās grāmatas noslēgumā Harijs nolemj doties meklēt un iznīcināt horkrustus un pēc brīvlaika neatgriezties skolā, kura iespējams nākamajā gadā būs slēgta, Rons un Hermione visticamākais viņam pievienosies. Pastāv iespēja, ka draugiem pievienosies Rona māsa, Harija bijusī draudzene Džinnija Vīzlija, lai gan Harijs pārtrauca ar viņu attiecības baidīdamies viņu apdraudēt. Nozīmīgs notikums ir fakts, ka vasaras brīvlaikā starp sesto un septīto mācību gadu Harijs kļūst pilngadīgs, kas viņu padara par pilntiesīgu burvi, Rons un Hermione pilngadību sasniedza jau sestā mācību gada laikā. Pirms pilngadības sasniegšanas Harijam būtu jāapciemo mātes māsas ģimene vēl pēdējoreiz, jo līdz pilngadības sasniegšanai tas viņam sniedz maģisku aizsardzību. Sestās grāmatas noslēgumā Harijs arī sarunā ar draugiem teica, ka vēlas doties uz savu dzimto vietu Godrika gravu, lai apmeklētu savu vecāku kapus.

## [izmainīt šo sadaļu] Autores izteikumi

Saskaņā ar J.K. Roulingas izteikumiem sagaidāms, ka septītajā grāmatā mirs vismaz divi varoņi, pēdējā grāmatas nodaļa, kas apraksta izdzīvojušo turpmāko likteni jau esot uzrakstīta un pēdējais vārds grāmatas vārds, melnraksta versijā, esot "rēta". Autore arī teikusi, ka septītajā grāmatā lasītāji uzzinās kaut ko ļoti svarīgu par Harija māti, Liliju, kā arī, ka Harija acu līdzība viņa mātes acīm ir ļoti svarīga.

## [izmainīt šo sadaļu] Skatīt arī

Šobrīd sērijā jau iznākušās grāmatas:

- Harijs Poters un Filozofu akmens (ang. Harry Potter and the Philosopher's Stone)

- Harijs Poters un Noslēpumu kambaris (ang. Harry Potter and the Chamber of Secrets)

- Harijs Poters un Azkabanas gūsteknis (ang. Harry Potter and the Prisoner of Azkaban)

- Harijs Poters un Uguns biķeris (ang. Harry Potter and the Goblet of Fire)

- Harijs Poters un Fēniksa Ordenis (ang. Harry Potter nad the Order or Phoenix)

- Harijs Poters un Jauktasiņu Princis (ang. Harry Potter and the Half-Blood Prince)

## [izmainīt šo sadaļu] Ārējās saites

- Izdevniecība "Bloomsbury", kura izdod sērijas grāmatas angļu valodā

Saturs iegūts no "http://lv.wikipedia.org../../../h/a/r/Harija_Potera_sept%C4%ABt%C4%81_gr%C4%81mata_c477.html"

Kategorija: Džoannas Ketlīnas Roulingas darbi

##### Views

- Raksts
- Diskusija
- Pašreizējā versija

##### Meklēt

##### Citās valodās

- Bosanski
- Català
- Dansk
- Deutsch
- Ελληνικά
- English
- Español
- Français
- Hrvatski
- Bahasa Indonesia
- Italiano
- עברית
- Lietuvių
- Magyar
- Bahasa Melayu
- Nederlands
- ‪Norsk (bokmål)‬
- Polski
- Português
- Русский
- Slovenščina
- Suomi
- Svenska
- Tiếng Việt
- 中文